Wes-Sahara - Wikipedia
Ligging van Wes-Sahara
Kaart van Wes-Sahara
Wes-Sahara (Arabies: الصحراء الغربيةالصحراء الغربية, As-Sahrā' al-Ġarbiyyah) is 'n gebied wat voorheen as Spaans Sahara, 'n kolonie van Spanje bekend gestaan het. Dit is geleë in Noord-Afrika, suidwes van Marokko en noordwes van Mauretanië. Die Kanariese Eilande lê noordwes van Wes-Sahara.
In Julie 2004 het Wes-Sahara ongeveer 267 405 inwoners gehad. Die oppervlak van die land is ongeveer 266 000 vierkante kilometer. Dit is dus effens kleiner as Nieu-Seeland en net groter as die Verenigde Koninkryk, maar met 'n totale bevolking kleiner as meeste stede in Suid-Afrika.
Die etniese samestelling van die bevolking is oorwegend Sahrawi, letterlik inwoner van die Sahara of woestyninwoner ('n mengsel van Arabiere en gearabiseerde Imazighen (Berbers)) en Arabiere uit Marokko, wat formeel gesien koloniste is. Sahara (Arabiese uitspraak: [ˈsˤɑħrɑːʔ]) beteken woestyn in Arabies. Byna al die inwoners van Wes-Sahara is Moslems.
Alhoewel Marokko aanspraak maak op die land, erken meer as 70 lande, insluitend Suid-Afrika die Arabiese Demokratiese Republiek Sahara as soewereine owerheid van die land en is die republiek selfs lid van die Organisasie vir Afrika-eenheid en van die Afrika-unie. Marokko is nie lid van hierdie organisasies nie, omdat hulle Wes-Sahara nie erken as onafhanklike land nie. Die setel van die SADR is tans in Algerië. Geen enkele staat ter wêreld erken die anneksasie van Wes-Sahara deur Marokko na die land se onafhanklikheid van Spanje nie, maar sommige lande, soos Frankryk en Nederland, erken ook nie Wes-Sahara as onafhanklike staat nie.
Die republiek het op die oomblik slegs 'n klein strook van die land onder hulle mag (in die suid-ooste), die res word deur Marokko bestuur. Die grens tussen die twee lande is die Marokkaanse Muur.
Die hele bestuur van die SADR bestaan uit Polisario-lede. Polisario is 'n guerillaleër wat in 1973 gestig is en veg vir die bevryding van Wes-Sahara van Marokkaanse oorheersing.
Ontsluit van "https://af.wikipedia.org/w/index.php?title=Wes-Sahara&oldid=1426064"	Kategorie: Wes-Sahara	Navigasie-keuseskerm
AcèhAlemannischአማርኛAragonésالعربيةمصرىAsturianuAzərbaycancaБашҡортсаБеларускаяБеларуская (тарашкевіца)‎Българскиभोजपुरीবাংলাབོད་ཡིགবিষ্ণুপ্রিয়া মণিপুরীBrezhonegCatalàCebuanoکوردیی ناوەندیQırımtatarcaČeštinaCymraegDanskDeutschZazakiDolnoserbskiދިވެހިބަސްEʋegbeΕλληνικάEnglishEsperantoEspañolEestiEuskaraEstremeñuفارسیSuomiFrançaisArpetanFryskGagauzGàidhligGalego客家語/Hak-kâ-ngîעבריתहिन्दीFiji HindiHrvatskiHornjoserbsceKreyòl ayisyenMagyarՀայերենInterlinguaBahasa IndonesiaInterlingueIlokanoÍslenskaItaliano日本語PatoisBasa JawaქართულიQaraqalpaqshaTaqbaylitҚазақшаಕನ್ನಡ한국어KurdîKernowekLatinaLadinoLimburgsLigureLingálaلۊری شومالیLietuviųLatviešuMalagasyМакедонскиമലയാളംМонголमराठीКырык марыBahasa MelayuMaltiनेपालीNederlandsNorsk nynorskNorsk bokmålNovialSesotho sa LeboaDiné bizaadOccitanOromooਪੰਜਾਬੀKapampanganPolskiپنجابیPortuguêsRuna SimiRomânăРусскийСаха тылаSarduSicilianuScotsSámegiellaSrpskohrvatski / српскохрватскиSimple EnglishSlovenčinaSlovenščinaShqipСрпски / srpskiBasa SundaSvenskaKiswahiliதமிழ்ТоҷикӣไทยTagalogTürkçeئۇيغۇرچە / UyghurcheУкраїнськаاردوOʻzbekcha/ўзбекчаTiếng ViệtVolapükWalonWinarayWolofმარგალურიYorùbáZeêuws中文Bân-lâm-gú粵語	Wysig skakels	Die bladsy is laas op 27 Februarie 2016 om 01:14 bygewerk.